**ПРОТОКОЛ**

**Година 2020 Град ПЛЕВЕН**

**РАЙОНЕН СЪД ПЪРВИ граждански състав**

На **първи декември** двехиляди и двадесета година

в публично съдебно заседание в следния състав:

 **ПРЕДСЕДАТЕЛ: ХРИСТО ТОМОВ**

Секретар РУМЯНА КОНОВА

Сложи за разглеждане докладваното от съдия **ТОМОВ**

Гр.д. № 1762 по описа за 2020 година.

На второ четене в **09:29 часа** се явиха:

 ЖАЛБОПОДАТЕЛЯТ М.П.К. – нередовно призован, се явява лично

 ЗА ОТВЕТНАТА О.С. „З.“ г.Д.– редовно призован, не се явява представител.

 **ПО ДАВАНЕ ХОД НА ДЕЛОТО**

ЖАЛБОПОДАТЕЛЯТ М.К. – Да се даде ход на делото. Не възразявам срещу нередовното призоваване.

 Съдът

**ОПРЕДЕЛИ:**

 **ДАВА ХОД НА ДЕЛОТО И ГО ДОКЛАДВА**

 **ПРИЛАГА** към делото административна преписка за обезщетяване вх.№ Д – 182С/27.09.1991 г.

 ЖАЛБОПОДАТЕЛЯТ М.К. – Поддържам жалбата срещу мълчаливия отказ, който е постановен от Общинската служба. Поддържам искането си за назначаване на вещо лице, което съм депозирал. Други доказателства няма да соча. В заявлението съм посочил правното основание.

 Съдът намира, че искането на жалбоподателя за назначаване на съдебно-техническа експертиза следва да се остави без уважение, доколкото в настоящото производство следва да се прецени законосъобразността на постановения от административния орган мълчалив отказ като при евентуалната отмяна на същия преписката следва да бъде върната на Общинска служба по земеделие за произнасяне. Именно админстративния орган следва да определи начина на обезщетяване на жалбоподателя като в случай, че приеме, че същият може да бъде и чрез общински имоти, да съобрази местонахождението, вида на тези имоти, които могат да бъдат предоставени на жалбоподателя.

 С оглед на гореизложеното, съдът

**ОПРЕДЕЛИ**:

 **ОСТАВЯ БЕЗ УВАЖЕНИЕ** искането на жалбоподателя М.К. за назначаване на съдебно-техническа експертиза по делото.

 **ПРИКЛЮЧВА СЪДЕБНОТО ДИРЕНЕ**

 **ДАВА ХОД ПО СЪЩЕСТВО**

ЖАЛБОПОДАТЕЛЯТ М.К. – Моля да бъде уважена жалбата. Моля да бъдат съобразени доводите, които съм изложил в моето заявление.

Съдът счете делото за изяснено и обяви, че ще се произнесе с решение на 15.12.2020 г.

 ПРОТОКОЛЪТ написан в съдебно заседание, което приключи в 09:35 часа.

 СЕКРЕТАР: РАЙОНЕН СЪДИЯ: